CELEX: 32018R0240
Language: mt
Date: 2018-02-15 00:00:00
Title: Regolament ta' Implimentazzjoni tal-Kummissjoni (UE) 2018/240 tal-15 ta' Frar 2018 dwar l-awtorizzazzjoni ta' trimetilammina, idroklorur tat-trimetilammina, 3-metilbutilammina għall-ispeċijiet tal-annimali kollha ħlief it-tiġieġ tal-bajd u 2-metossietil benżen, 1,3-dimetossi-benżen, 1,4-dimetossi-benżen, 1-isopropil-2-metossi-4-metilbenżen bħala addittivi fl-għalf għall-ispeċijiet tal-annimali kollha (Test b'rilevanza għaż-ŻEE. )

23.2.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 53/14
               
            REGOLAMENT TA' IMPLIMENTAZZJONI TAL-KUMMISSJONI (UE) 2018/240
      tal-15 ta' Frar 2018
      dwar l-awtorizzazzjoni ta' trimetilammina, idroklorur tat-trimetilammina, 3-metilbutilammina għall-ispeċijiet tal-annimali kollha ħlief it-tiġieġ tal-bajd u 2-metossietil benżen, 1,3-dimetossi-benżen, 1,4-dimetossi-benżen, 1-isopropil-2-metossi-4-metilbenżen bħala addittivi fl-għalf għall-ispeċijiet tal-annimali kollha
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill ta' 22 ta' Settembru 2003 fuq l-additivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
      Billi:
      
                  (1)
               
               
                  Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni. L-Artikolu 10 ta' dak ir-Regolament jipprevedi l-evalwazzjoni mill-ġdid tal-addittivi awtorizzati skont id-Direttiva tal-Kunsill 70/524/KEE (2).
               
            
                  (2)
               
               
                  Is-sustanzi trimetilammina, idroklorur tat-trimetilammina, 3-metilbutilammina għall-ispeċijiet kollha tal-annimali, ħlief it-tiġieġ tal-bajd u 2-metossietil benżen, 1,3-dimetossi-benżen, 1,4-dimetossi-benżen, 1-isopropil-2-metossi-4-metilbenżen għall-ispeċijiet tal-annimali kollha (“is-sustanzi kkonċernati”) ġew awtorizzati mingħajr limitu ta' żmien bid-Direttiva 70/524/KEE bħala addittivi fl-għalf għall-ispeċijiet tal-annimali kollha. Dawk is-sustanzi sussegwentement iddaħħlu fir-Reġistru tal-addittivi fl-għalf bħala prodotti eżistenti, skont l-Artikolu 10(1) tar-Regolament (KE) Nru 1831/2003.
               
            
                  (3)
               
               
                  Skont l-Artikolu 10(2) tar-Regolament (KE) Nru 1831/2003 flimkien mal-Artikolu 7 tiegħu, tressqet applikazzjoni għall-evalwazzjoni mill-ġdid bħala addittivi fl-għalf ta' trimetilammina, idroklorur tat-trimetilammina, 3-metilbutilammina għall-ispeċijiet kollha tal-annimali, ħlief it-tiġieġ tal-bajd u 2-metossietil benżen, 1,3-dimetossi-benżen, 1,4-dimetossi-benżen, 1-isopropil-2-metossi-4-metilbenżen għall-ispeċijiet tal-annimali kollha. L-applikant talab li dawk l-addittivi jiġu kklassifikati fil-kategorija tal-addittivi “addittivi sensorji”. Ma' dik l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
               
            
                  (4)
               
               
                  Fl-opinjonijiet tagħha tal-25 ta' April 2012 (3), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, skont il-kundizzjonijiet proposti għall-użu fl-għalf, is-sustanzi kkonċernati ma għandhomx effetti negattivi fuq is-saħħa tal-annimali, fuq is-saħħa tal-bniedem jew fuq l-ambjent. L-Awtorità kkonkludiet li peress li s-sustanzi kkonċernati huma effikaċi meta jintużaw fl-ikel bħala aromatizzanti u l-funzjoni tagħhom fl-għalf hija essenzjalment l-istess bħal dik fl-ikel, ma kienx hemm bżonn ta' aktar provi dwar l-effikaċja tagħhom. Għalhekk, dik il-konklużjoni tista' tiġi estrapolata għall-għalf. L-applikant irtira l-applikazzjoni għall-ilma għax-xorb, madankollu, għandu jkun possibbli li s-sustanzi kkonċernati jintużaw fl-għalf kompost li sussegwentement jiġi amministrat permezz tal-ilma.
               
            
                  (5)
               
               
                  Jenħtieġ li jiġu previsti restrizzjonijiet u kundizzjonijiet sabiex ikun hemm kontroll aħjar. Billi r-raġunijiet ta' sikurezza ma jeħtieġux li jiġi ffissat kontenut massimu, u meta titqies l-evalwazzjoni mill-ġdid imwettqa mill-Awtorità, jenħtieġ li fuq it-tikketta tal-addittiv jiġi indikat il-kontenut rakkomandat. Meta jinqabżu t-tali kontenuti, jenħtieġ li ċerta informazzjoni tiġi indikata fuq it-tikketta tat-taħlitiet lesti minn qabel u fit-tikkettar tal-għalf kompost u tal-materjali tal-għalf.
               
            
                  (6)
               
               
                  L-Awtorità nnutat li t-trimetilammina, l-idroklorur tat-trimetilammina, it-3-metilbutilammina huma rikonoxxuti bħala korrużivi għall-għajnejn, irritanti ħafna jew korrużivi għall-ġilda u irritanti għas-sistema respiratorja. Jistgħu jseħħu sintomi bħal tal-ażma wara l-inalazzjoni. Għat-2-metossietil benżen, il-1,3-dimetossi-benżen, il-1,4-dimetossi-benżen, il-1-isopropil-2-metossi-4-metilbenżen huma rikonoxxuti perikli potenzjali bil-kuntatt mal-ġilda u mal-għajnejn u bl-esponiment respiratorju. Konsegwentement, jenħtieġ li jittieħdu miżuri protettivi xierqa. L-Awtorità ma tqisx li hemm bżonn ta' rekwiżiti speċifiċi għas-sorveljanza ta' wara t-tqegħid fis-suq. Hija vverifikat ukoll ir-rapport dwar il-metodu ta' analiżi tal-addittivi fl-għalf ippreżentat mil-Laboratorju ta' Referenza stabbilit mir-Regolament (KE) Nru 1831/2003.
               
            
                  (7)
               
               
                  Il-valutazzjoni tas-sustanzi konċernati turi li l-kundizzjonijiet għall-awtorizzazzjoni, kif jipprevedi l-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' dawn is-sustanzi jenħtieġ li jiġi awtorizzat kif speċifikat fl-Anness ta' dan ir-Regolament.
               
            
                  (8)
               
               
                  Billi r-raġunijiet ta' sikurezza ma jeħtieġux l-applikazzjoni immedjata tal-modifiki fil-kundizzjonijiet ta' awtorizzazzjoni għas-sustanzi kkonċernati, jixraq li jingħata perjodu tranżizzjonali biex il-partijiet interessati jħejju lilhom infushom biex jissodisfaw ir-rekwiżiti l-ġodda li jirriżultaw mill-awtorizzazzjoni.
               
            
                  (9)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      Awtorizzazzjoni
      Is-sustanzi speċifikati fl-Anness, li jiffurmaw parti mill-kategorija tal-addittivi “addittivi sensorji” u mill-grupp funzjonali “komposti tat-togħma”, huma awtorizzati bħala addittivi fl-għalf fin-nutrizzjoni tal-annimali, soġġetti għall-kundizzjonijiet stipulati f'dak l-Anness.
      Artikolu 2
      Miżuri tranżizzjonali
      1.   Is-sustanzi speċifikati fl-Anness u t-taħlitiet lesti minn qabel li jkun fihom dawk is-sustanzi, li huma prodotti u ttikkettati qabel il-15 ta' Settembru 2018 f'konformità mar-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
      2.   L-għalf kompost u l-materjali tal-għalf li fihom is-sustanzi speċifikati fl-Anness li huma prodotti u ttikkettati qabel il-15 ta' Marzu 2019 f'konformità mar-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk huma maħsuba għal annimali li jipproduċu l-ikel.
      3.   L-għalf kompost u l-materjali tal-għalf li fihom is-sustanzi speċifikati fl-Anness li huma prodotti u ttikkettati qabel il-15 ta' Marzu 2020 f'konformità mar-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk huma maħsuba għal annimali li ma jipproduċux l-ikel.
      Artikolu 3
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-15 ta' Frar 2018.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 268, 18.10.2003, p. 29.
      
         (2)  Id-Direttiva tal-Kunsill 70/524/KEE tat-23 ta' Novembru 1970 li tirrigwarda addittivi f'għalf għall-bhejjem (ĠU L 270, 14.12.1970, p. 1).
      
         (3)  EFSA Journal 2012;10(5):2678 u EFSA Journal 2012;10(5):2679.
      
         ANNESS
         
                     In-numru ta' identifikazzjoni tal-addittiv
                  
                  
                     Isem id-detentur tal-awtorizzazzjoni
                  
                  
                     L-addittiv
                  
                  
                     Kompożizzjoni, formula kimika, deskrizzjoni, metodu analitiku.
                  
                  
                     Speċi jew kategorija ta' annimal
                  
                  
                     L-età massima
                  
                  
                     Il-kontenut minimu
                  
                  
                     Il-kontenut massimu
                  
                  
                     Dispożizzjonijiet oħrajn
                  
                  
                     Tmiem il-perjodu tal-awtorizzazzjoni
                  
               
                     mg tas-sustanza attiva/kg ta' għalf komplet b'kontenut ta' ndewwa ta' 12 %
                  
               
                     
                        Kategorija: Addittivi sensorji. Grupp funzjonali: Komposti tat-togħma
                     
                  
               
                     2b11009
                  
                  
                     —
                  
                  
                     Trimetilammina
                  
                  
                     
                        Il-kompożizzjoni tal-addittiv
                     
                     Trimetilammina
                     
                        Il-karatterizzazzjoni tas-sustanza attiva
                     
                     Trimetilammina
                     Prodotta b'sinteżi kimika
                     Purità: minimu ta' 98 %
                     Formula kimika: C3H9N
                     Numru CAS: 75-50-3
                     Nru FLAVIS: 11.009
                     
                        Metodu tal-analiżi
                         (1)
                     
                     Għad-determinazzjoni tat-trimetilammina fl-addittiv fl-għalf u f'taħlitiet lesti minn qabel ta' aromatizzanti tal-għalf:
                     Kromatografija b'fażi gassuża u spettrometrija ta' massa bl-illokkjar tal-ħin ta' retenzjoni GC-MS-RTL.
                  
                  
                     L-ispeċijiet kollha tal-annimali ħlief it-tiġieġ tal-bajd
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet ta' ħażna u ta' stabbiltà.
                              
                           
                                 3.
                              
                              
                                 Il-kontenut massimu rrakkomandat tas-sustanza attiva għandu jkun: 5 mg/kg ta' għalf komplet b'kontenut ta' ndewwa ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' ndewwa ta' 12 %: 5 mg/kg’.
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva fl-għalf komplet b'kontenut ta' ndewwa ta' 12 % jaqbeż: 5 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bi proċeduri u miżuri ta' dan it-tip, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
                     2b11024
                  
                  
                     —
                  
                  
                     Idroklorur tat-trimetilammina
                  
                  
                     
                        Il-kompożizzjoni tal-addittiv
                     
                     Idroklorur tat-trimetilammina
                     
                        Il-karatterizzazzjoni tas-sustanza attiva
                     
                     Idroklorur tat-trimetilammina
                     Prodotta b'sinteżi kimika
                     Purità: minimu ta' 98,5 %
                     Formula kimika: C3H9N · HCl
                     Numru CAS: 593-81-7
                     Nru FLAVIS: 11.024
                     
                        Metodu tal-analiżi
                         (1)
                     
                     Għad-determinazzjoni tal-idroklorur tat-trimetilammina fl-addittiv fl-għalf u f'taħlitiet lesti minn qabel ta' aromatizzanti tal-għalf:
                     Kromatografija b'fażi gassuża u spettrometrija ta' massa bl-illokkjar tal-ħin ta' retenzjoni GC-MS-RTL.
                  
                  
                     L-ispeċijiet kollha tal-annimali ħlief it-tiġieġ tal-bajd
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet ta' ħażna u ta' stabbiltà.
                              
                           
                                 3.
                              
                              
                                 Il-kontenut massimu rrakkomandat tas-sustanza attiva għandu jkun: 5 mg/kg ta' għalf komplet b'kontenut ta' ndewwa ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' ndewwa ta' 12 %: 5 mg/kg’.
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva fl-għalf komplet b'kontenut ta' ndewwa ta' 12 % jaqbeż: 5 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bi proċeduri u miżuri ta' dan it-tip, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
                     2b11001
                  
                  
                     —
                  
                  
                     3-Metilbutilammina
                  
                  
                     
                        Il-kompożizzjoni tal-addittiv
                     
                     3-Metilbutilammina
                     
                        Il-karatterizzazzjoni tas-sustanza attiva
                     
                     3-Metilbutilammina
                     Prodotta b'sinteżi kimika
                     Purità: minimu ta' 98 %
                     Formula kimika: C5H13N
                     Numru CAS: 107-85-7
                     Nru FLAVIS: 11.001
                     
                        Metodu tal-analiżi
                         (1)
                     
                     Għad-determinazzjoni tat-3-metilbutilammina fl-addittiv fl-għalf u fit-taħlitiet lesti minn qabel ta' aromatizzanti tal-għalf:
                     Kromatografija b'fażi gassuża u spettrometrija ta' massa bl-illokkjar tal-ħin ta' retenzjoni GC-MS-RTL.
                  
                  
                     L-ispeċijiet kollha tal-annimali ħlief it-tiġieġ tal-bajd
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet ta' ħażna u ta' stabbiltà.
                              
                           
                                 3.
                              
                              
                                 ‘Il-kontenut massimu rakkomandat tas-sustanza attiva ta' għalf komplet b'kontenut ta' ndewwa ta' 12 % għandu jkun:
                                 
                                             —
                                          
                                          
                                             1 mg/kg għall-ħnieżer u l-pollam, ħlief it-tiġieġ tal-bajd;
                                          
                                       
                                             —
                                          
                                          
                                             1,5 mg/kg għal speċijiet u kategoriji oħra.’
                                          
                                       
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' ndewwa ta' 12 %:
                                 
                                             —
                                          
                                          
                                             1 mg/kg għall-ħnieżer u l-pollam, ħlief it-tiġieġ tal-bajd;
                                          
                                       
                                             —
                                          
                                          
                                             1,5 mg/kg għal speċijiet u kategoriji oħra’.
                                          
                                       
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva fl-għalf komplet b'kontenut ta' ndewwa ta' 12 % jaqbeż:
                                 
                                             —
                                          
                                          
                                             1 mg/kg għall-ħnieżer u l-pollam, ħlief it-tiġieġ tal-bajd;
                                          
                                       
                                             —
                                          
                                          
                                             1,5 mg/kg għal speċijiet u kategoriji oħra.
                                          
                                       
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bi proċeduri u miżuri ta' dan it-tip, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
                     2b03006
                  
                  
                     —
                  
                  
                     2-Metossietil benżen
                  
                  
                     
                        Il-kompożizzjoni tal-addittiv
                     
                     2-Metossietil benżen
                     
                        Il-karatterizzazzjoni tas-sustanza attiva
                     
                     2-Metossietil benżen
                     Prodotta b'sinteżi kimika
                     Purità: minimu ta' 99 %
                     Formula kimika: C9H12O
                     Numru CAS: 3558-60-9
                     Nru FLAVIS: 03.006
                     
                        Metodu tal-analiżi
                         (1)
                     
                     Għad-determinazzjoni tat-2-metossietil benżen fl-addittiv fl-għalf u f'taħlitiet lesti minn qabel ta' aromatizzanti tal-għalf:
                     Kromatografija b'fażi gassuża u spettrometrija ta' massa bl-illokkjar tal-ħin ta' retenzjoni GC-MS-RTL.
                  
                  
                     L-ispeċijiet kollha tal-annimali
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet ta' ħażna u ta' stabbiltà.
                              
                           
                                 3.
                              
                              
                                 Il-kontenut massimu rakkomandat tas-sustanza attiva ta' għalf komplet b'kontenut ta' ndewwa ta' 12 % għandu jkun:
                                 
                                             —
                                          
                                          
                                             0,3 mg/kg għall-ħnieżer u l-pollam;
                                          
                                       
                                             —
                                          
                                          
                                             0,5 mg/kg għal speċijiet u kategoriji oħra.
                                          
                                       
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' ndewwa ta' 12 %:
                                 
                                             —
                                          
                                          
                                             0,3 mg/kg għall-ħnieżer u l-pollam;
                                          
                                       
                                             —
                                          
                                          
                                             0,5 mg/kg għal speċijiet u kategoriji oħra’.
                                          
                                       
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva fl-għalf komplet b'kontenut ta' ndewwa ta' 12 % jaqbeż:
                                 
                                             —
                                          
                                          
                                             0,3 mg/kg għall-ħnieżer u l-pollam;
                                          
                                       
                                             —
                                          
                                          
                                             0,5 mg/kg għal speċijiet u kategoriji oħra.
                                          
                                       
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bi proċeduri u miżuri ta' dan it-tip, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
                     2b04016
                  
                  
                     —
                  
                  
                     1,3-Dimetossi-benżen
                  
                  
                     
                        Il-kompożizzjoni tal-addittiv
                     
                     1,3-Dimetossi-benżen
                     
                        Il-karatterizzazzjoni tas-sustanza attiva
                     
                     1,3-Dimetossi-benżen
                     Prodotta b'sinteżi kimika
                     Purità: minimu ta' 98 %
                     Formula kimika: C8H10O2
                     
                     Numru CAS: 151-10-0
                     Nru FLAVIS: 04.016
                     
                        Metodu tal-analiżi
                         (1)
                     
                     Għad-determinazzjoni tal-1,3-dimetossi-benżen fl-addittiv fl-għalf u f'taħlitiet lesti minn qabel ta' aromatizzanti tal-għalf.
                     Kromatografija b'fażi gassuża u spettrometrija ta' massa bl-illokkjar tal-ħin ta' retenzjoni GC-MS-RTL.
                  
                  
                     L-ispeċijiet kollha tal-annimali
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet ta' ħażna u ta' stabbiltà.
                              
                           
                                 3.
                              
                              
                                 Il-kontenut massimu rrakkomandat tas-sustanza attiva għandu jkun: 1 mg/kg ta' għalf komplet b'kontenut ta' ndewwa ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' ndewwa ta' 12 %: 1 mg/kg’.
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva fl-għalf komplet b'kontenut ta' ndewwa ta' 12 % jaqbeż: 1 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bi proċeduri u miżuri ta' dan it-tip, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
                     2b04034
                  
                  
                     —
                  
                  
                     1,4-Dimetossi-benżen
                  
                  
                     
                        Il-kompożizzjoni tal-addittiv
                     
                     1,4-Dimetossi-benżen
                     
                        Il-Karatterizzazzjoni tas-sustanza attiva
                     
                     1,4-Dimetossi-benżen
                     Prodotta b'sinteżi kimika
                     Purità: minimu ta' 98 %
                     Formula kimika: C8H10O2
                     
                     Numru CAS: 150-78-7
                     Nru FLAVIS: 04.034
                     
                        Metodu tal-analiżi
                         (1)
                     
                     Għad-determinazzjoni tal-1,4-dimetossi-benżen fl-addittiv fl-għalf u f'taħlitiet lesti minn qabel ta' aromatizzanti tal-għalf.
                     Kromatografija b'fażi gassuża u spettrometrija ta' massa bl-illokkjar tal-ħin ta' retenzjoni GC-MS-RTL.
                  
                  
                     L-ispeċijiet kollha tal-annimali
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet ta' ħażna u ta' stabbiltà.
                              
                           
                                 3.
                              
                              
                                 Il-kontenut massimu rrakkomandat tas-sustanza attiva għandu jkun: 1 mg/kg ta' għalf komplet b'kontenut ta' ndewwa ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' ndewwa ta' 12 %: 1 mg/kg’.
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva fl-għalf komplet b'kontenut ta' ndewwa ta' 12 % jaqbeż: 1 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bi proċeduri u miżuri ta' dan it-tip, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
                     2b04043
                  
                  
                     —
                  
                  
                     1-Isopropil-2-metossi-4-metilbenżen
                  
                  
                     
                        Il-kompożizzjoni tal-addittiv
                     
                     1-Isopropil-2-metossi-4-metilbenżen
                     
                        Il-karatterizzazzjoni tas-sustanza attiva
                     
                     1-Isopropil-2-metossi-4-metilbenżen
                     Prodotta b'sinteżi kimika
                     Purità: minimu ta' 98 %
                     Formula kimika: C11H16O
                     Numru CAS: 1076-56-8
                     Nru FLAVIS: 04.043
                     
                        Metodu tal-analiżi
                         (1)
                     
                     Għad-determinazzjoni tal-1-isopropil-2-metossi-4-metilbenżen fl-addittiv fl-għalf u f'taħlitiet lesti minn qabel ta' aromatizzanti tal-għalf.
                     Kromatografija b'fażi gassuża u spettrometrija ta' massa bl-illokkjar tal-ħin ta' retenzjoni GC-MS-RTL.
                  
                  
                     L-ispeċijiet kollha tal-annimali
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet ta' ħażna u ta' stabbiltà.
                              
                           
                                 3.
                              
                              
                                 Il-kontenut massimu rrakkomandat tas-sustanza attiva għandu jkun: 1 mg/kg ta' għalf komplet b'kontenut ta' ndewwa ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 ‘Il-kontenut massimu rrakkomandat tas-sustanza attiva ta' għalf komplet b'kontenut ta' ndewwa ta' 12 %: 1 mg/kg’.
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel, u fit-tikkettar tal-materjali tal-għalf u l-għalf kompost, jekk il-kontenut tas-sustanza attiva fl-għalf komplet b'kontenut ta' ndewwa ta' 12 % jaqbeż: 1 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bi proċeduri u miżuri ta' dan it-tip, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
            (1)  Id-dettalji dwar il-metodi analitiċi jinsabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports